|  |  |
| --- | --- |
| Številka: 511-32/2024-3150-7 | |
| Ljubljana, 20. 3. 2024 | |
|  | |
| GENERALNI SEKRETARIAT VLADE REPUBLIKE SLOVENIJE  [Gp.gs@gov.si](mailto:Gp.gs@gov.si) | |
| **ZADEVA: Poročilo o udeležbi delegacije Republike Slovenije na Svetovni konferenci o radiokomunikacijah, 19. november - 15. december 2023, Dubaj, Združeni arabski emirati – predlog za obravnavo** | | | |
| 1. Predlog sklepov vlade: | | | |
| Na podlagi 2. člena in šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22), prvega odstavka 73. člena Zakona o zunanjih zadevah (Uradni list RS, št. 113/03 – uradno prečiščeno besedilo, 20/06 – ZNOMCMO, 76/08, 108/09, 80/10 – ZUTD, 31/15 in 30/18 – ZKZaš) in prvega odstavka 3. člena Uredbe o sodelovanju, obveščanju in usklajevanju na področju zunanjih zadev in mednarodnih odnosov (Uradni list RS, št. 112/05), je Vlada Republike Slovenije na ....... seji dne ….. sprejela  SKLEP  Vlada Republike Slovenije je sprejela poročilo o udeležbi delegacije Republike Slovenije na Svetovni konferenci o radiokomunikacijah, ki je od 19. novembra do 15. decembra 2023 potekala v Dubaju v Združenih arabskih emiratih.  Barbara Kolenko Helbl  GENERALNA SEKRETARKA  Sklep prejmejo:   * Ministrstvo za zunanje in evropske zadeve Republike Slovenije * Ministrstvo za digitalno preobrazbo Republike Slovenije * Ministrstvo za obrambo Republike Slovenije * Ministrstvo za gospodarstvo, turizem in šport Republike Slovenije * Ministrstvo za infrastrukturo Republike Slovenije * Služba Vlade Republike Slovenije za zakonodajo * Urad Vlade Republike Slovenije za komuniciranje * Agencija Republike Slovenije za komunikacijska omrežja in storitve | | | |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** | | | |
| / | | | |
| **3.a Osebe, odgovorne za strokovno pripravo in usklajenost gradiva:** | | | |
| * dr. Emilija Stojmenova Duh, ministrica, Ministrstvo za digitalno preobrazbo Republike Slovenije * ga. Mojca Jarc, vodja Sektorja za elektronske komunikacije, Direktorat za digitalno družbo, Ministrstvo za digitalno preobrazbo Republike Slovenije * mag. Klaudija Koražija, vodja Službe za evropske zadeve in mednarodno sodelovanje, Ministrstvo za digitalno preobrazbo Republike Slovenije | | | |
| **3.b Zunanji strokovnjaki, ki so sodelovali pri pripravi dela ali celotnega gradiva:** | | | |
| / | | | |
| **4. Predstavniki vlade, ki bodo sodelovali pri delu državnega zbora:** | | | |
| / | | | |
| 5. Kratek povzetek gradiva: | | | |
| V Dubaju v Združenih arabskih emiratih je od 19. novembra do 15. decembra 2023 potekala Svetovna konferenca Mednarodne telekomunikacijske zveze o radiokomunikacijah (WRC-23), ki so se je udeležili predstavniki Ministrstva za digitalno preobrazbo, Ministrstva za obrambo in Agencije za komunikacijska omrežja in storitve Republike Slovenije. Člani delegacije so se udeležili plenarnih zasedanj in zasedanj odborov, razprav o resolucijah, glasovanja o izpostavljenih vprašanjih in podpisovanja sklepnih listin. Pri svojih odločitvah je Republika Slovenija zasledovala naslednje glavne strateške cilje: ščitenje naših satelitov, dostop do širokopasovnih mobilnih storitev vsem državljanom v čim krajšem možnem času in s čim manjšimi stroški, varnost državljanov in vzpodbujanje razvoja novih tehnologij. Vsi cilji RS so bili doseženi. Zaključne akte WRC-23 je podpisalo 151 držav članic, med drugimi tudi Republika Slovenija. | | | |
| 6. Presoja posledic za: | | | |
| a) | javnofinančna sredstva nad 40.000 EUR v tekočem in naslednjih treh letih | | NE |
| b) | usklajenost slovenskega pravnega reda s pravnim redom Evropske unije | | NE |
| c) | administrativne posledice | | NE |
| č) | gospodarstvo, zlasti mala in srednja podjetja ter konkurenčnost podjetij | | NE |
| d) | okolje, vključno s prostorskimi in varstvenimi vidiki | | NE |
| e) | socialno področje | | NE |
| f) | dokumente razvojnega načrtovanja:   * nacionalne dokumente razvojnega načrtovanja * razvojne politike na ravni programov po strukturi razvojne klasifikacije programskega proračuna * razvojne dokumente Evropske unije in mednarodnih organizacij | | NE |
| 7.a Predstavitev ocene finančnih posledic nad 40.000 EUR:  / | | | |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| I. Ocena finančnih posledic, ki niso načrtovane v sprejetem proračunu | | | | | | | | | |
|  | | Tekoče leto (t) | | | t + 1 | t + 2 | | t + 3 | |
| Predvideno povečanje (+) ali zmanjšanje (**–**) prihodkov državnega proračuna | |  | | |  |  | |  | |
| Predvideno povečanje (+) ali zmanjšanje (**–**) prihodkov občinskih proračunov | |  | | |  |  | |  | |
| Predvideno povečanje (+) ali zmanjšanje (**–**) odhodkov državnega proračuna | |  | | |  |  | |  | |
| Predvideno povečanje (+) ali zmanjšanje (**–**) odhodkov občinskih proračunov | |  | | |  |  | |  | |
| Predvideno povečanje (+) ali zmanjšanje (**–**) obveznosti za druga javnofinančna sredstva | |  | | |  |  | |  | |
| II. Finančne posledice za državni proračun | | | | | | | | | |
| II.a Pravice porabe za izvedbo predlaganih rešitev so zagotovljene: | | | | | | | | | |
| Ime proračunskega uporabnika | Šifra in naziv ukrepa, projekta | | Šifra in naziv proračunske postavke | | | Znesek za tekoče leto (t) | | Znesek za t + 1 | |
|  |  | |  | | |  | |  | |
|  |  | |  | | |  | |  | |
| SKUPAJ | | | | | |  | |  | |
| II.b Manjkajoče pravice porabe bodo zagotovljene s prerazporeditvijo: | | | | | | | | | |
| Ime proračunskega uporabnika | Šifra in naziv ukrepa, projekta | | Šifra in naziv proračunske postavke | | | Znesek za tekoče leto (t) | | Znesek za t + 1 | |
|  |  | |  | | |  | |  | |
|  |  | |  | | |  | |  | |
| SKUPAJ | | | | | |  | |  | |
| II.c Načrtovana nadomestitev zmanjšanih prihodkov in povečanih odhodkov proračuna: | | | | | | | | | |
| Novi prihodki | | | Znesek za tekoče leto (t) | | | | Znesek za t + 1 | | |
|  | | |  | | | |  | | |
|  | | |  | | | |  | | |
|  | | |  | | | |  | | |
| SKUPAJ | | |  | | | |  | | |
| **OBRAZLOŽITEV:**   1. **Ocena finančnih posledic, ki niso načrtovane v sprejetem proračunu**   V zvezi s predlaganim vladnim gradivom se navedejo predvidene spremembe (povečanje, zmanjšanje):   * prihodkov državnega proračuna in občinskih proračunov, * odhodkov državnega proračuna, ki niso načrtovani na ukrepih oziroma projektih sprejetih proračunov, * obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.  1. **Finančne posledice za državni proračun**   Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:  **II.a Pravice porabe za izvedbo predlaganih rešitev so zagotovljene:**  Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:   * proračunski uporabnik, ki bo financiral novi projekt oziroma ukrep, * projekt oziroma ukrep, s katerim se bodo dosegli cilji vladnega gradiva, in * proračunske postavke.   Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.  **II.b Manjkajoče pravice porabe bodo zagotovljene s prerazporeditvijo:**  Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.  **II.c Načrtovana nadomestitev zmanjšanih prihodkov in povečanih odhodkov proračuna:**  Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. | | | | | | | | | |
| **7.b Predstavitev ocene finančnih posledic pod 40.000 EUR:**  **Kratka obrazložitev** | | | | | | | | | |
| **8. Predstavitev sodelovanja z združenji občin:** | | | | | | | | | |
| Vsebina predloženega gradiva (predpisa) vpliva na:   * + pristojnosti občin,   + delovanje občin,   + financiranje občin. | | | | | | | | | NE |
| Gradivo (predpis) je bilo poslano v mnenje:   * Skupnosti občin Slovenije SOS: NE * Združenju občin Slovenije ZOS: NE * Združenju mestnih občin Slovenije ZMOS: NE   Predlogi in pripombe združenj so bili upoštevani:   * v celoti, * večinoma, * delno, * niso bili upoštevani.   Bistveni predlogi in pripombe, ki niso bili upoštevani. | | | | | | | | | |
| **9. Predstavitev sodelovanja javnosti:** | | | | | | | | | |
| Gradivo je bilo predhodno objavljeno na spletni strani predlagatelja: | | | | | | | | | NE |
| (Če je odgovor NE, navedite, zakaj ni bilo objavljeno.) | | | | | | | | | |
|  | | | | | | | | | |
| **10. Pri pripravi gradiva so bile upoštevane zahteve iz Resolucije o normativni dejavnosti:** | | | | | | | | | NE |
| **11. Gradivo je uvrščeno v delovni program vlade:** | | | | | | | | | NE |
|  | | | | dr. Emilija Stojmenova Duh  MINISTRICA | | | | | |

|  |
| --- |
| Na podlagi 2. člena in šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22), prvega odstavka 73. člena Zakona o zunanjih zadevah (Uradni list RS, št. 113/03 – uradno prečiščeno besedilo, 20/06 – ZNOMCMO, 76/08, 108/09, 80/10 – ZUTD, 31/15 in 30/18 – ZKZaš) in prvega odstavka 3. člena Uredbe o sodelovanju, obveščanju in usklajevanju na področju zunanjih zadev in mednarodnih odnosov (Uradni list RS, št. 112/05), je Vlada Republike Slovenije na ....... seji dne ….. sprejela  SKLEP  Vlada Republike Slovenije je sprejela poročilo o udeležbi delegacije Republike Slovenije na Svetovni konferenci o radiokomunikacijah, ki je od 19. novembra do 15. decembra 2023 potekala v Dubaju v Združenih arabskih emiratih.  Barbara Kolenko Helbl  GENERALNA SEKRETARKA  Sklep prejmejo:   * Ministrstvo za zunanje in evropske zadeve Republike Slovenije * Ministrstvo za digitalno preobrazbo Republike Slovenije * Ministrstvo za obrambo Republike Slovenije * Ministrstvo za gospodarstvo, turizem in šport Republike Slovenije * Ministrstvo za infrastrukturo Republike Slovenije * Služba Vlade Republike Slovenije za zakonodajo * Urad Vlade Republike Slovenije za komuniciranje * Agencija Republike Slovenije za komunikacijska omrežja in storitve |

**Poročilo o udeležbi delegacije Republike Slovenije na Svetovni konferenci o radiokomunikacijah, 19. november - 15. december 2023, Dubaj, Združeni arabski emirati – predlog za obravnavo**

I.

V Dubaju v Združenih arabskih emiratih je od 19. novembra do 15. decembra 2023 potekala Svetovna konferenca Mednarodne telekomunikacijske zveze (ITU) o radiokomunikacijah (WRC-23), ki so se je iz Republike Slovenije udeležili predstavniki Ministrstva za digitalno preobrazbo, Ministrstva za obrambo in Agencije za komunikacijska omrežja in storitve Republike Slovenije.

ITU je specializirana agencija Združenih narodov za področje informacijskih in komunikacijskih tehnologij. Zadolžena je za dodeljevanje radijskega spektra in satelitskih orbit, za razvoj tehniških standardov, ki zagotavljajo brezhibno povezovanje komunikacijskih omrežij in tehnologij ter za omogočanje boljšega dostopa do informacijsko komunikacijskih tehnologij državam v razvoju in skupnostim po svetu. Svetovne konference o radiokomunikacijah določajo najširšo strategijo na področju radiokomunikacij in obravnavajo celotno problematiko radiokomunikacij svetovnega pomena. Svetovne konference o radiokomunikacijah se sklicujejo praviloma na tri ali štiri leta, naslednja bo potekala leta 2027.

Letošnjega zasedanja WRC-23 se je udeležilo okrog 3900 udeležencev iz 163 članic ITU iz celega sveta ter predstavniki industrije in mednarodnih organizacij ECO, NATO, ICAO, EUROCONTROL in drugih. Zaključne akte WRC-23 je podpisalo 151 držav članic. Zaključni akti so zapis sklepov, sprejetih na konferenci, vključno z novimi in spremenjenimi določbami Pravilnika o radiokomunikacijah, vsemi dodatki ter novimi in spremenjenimi resolucijami in priporočili ITU-R, ki jih je konferenca s sklicevanjem vključila v pogodbo. Zaključni akt je za Republiko Slovenijo podpisala ga. Mojca Jarc, vodja Sektorja za elektronske komunikacije z Ministrstva za digitalno preobrazbo Republike Slovenije.

Med sklepi WRC-23 je bil določen spekter za mednarodne mobilne telekomunikacije (International Mobile Telecommunications - IMT), ki bo ključen za širitev širokopasovne povezljivosti in razvoj mobilnih storitev IMT, znanih tudi kot 4G, 5G in v prihodnosti 6G. Novi spekter vključuje frekvenčne pasove 3 300-3 400 MHz, 3 600-3 800 MHz, 4 800-4 990 MHz in 6 425-7 125 MHz v različnih državah in regijah.

WRC-23 je določila tudi frekvenčne pasove 700 MHz, 800 MHz, 900 MHz, 1,8 GHz, 2 GHz in 2,6 GHz za uporabo postaj na visokoletečih ploščadnih platformah kot baznih postaj IMT (High-altitude Base Stations - HIBS) in določila predpise za njihovo delovanje. Ta tehnologija ponuja novo platformo za zagotavljanje mobilnih širokopasovnih storitev z minimalno infrastrukturo z uporabo istih frekvenc in naprav kot mobilna omrežja IMT. HIBS lahko prispevajo k zmanjšanju digitalnega razkoraka na oddaljenih in podeželskih območjih ter ohranjanju povezljivosti med nesrečami.

Za negeostacionarne fiksne satelitske storitve Zemeljskih postaj v gibanju (Earth Stations in Motion – ESIM) so bile na konferenci opredeljene nove frekvence za zagotavljanje širokopasovnih povezav visoke hitrosti na krovu letal, plovil, vlakov in vozil. Te satelitske storitve so ključnega pomena tudi po nesrečah, ko je lokalna komunikacijska infrastruktura poškodovana ali uničena.

Vključene so bile tudi določbe za zaščito postaj mobilnih storitev na ladjah in zrakoplovih, ki se nahajajo v mednarodnem zračnem prostoru in vodah, pred drugimi postajami na nacionalnih ozemljih.

V podporo posodobitvi globalnega pomorskega sistema za pomoč in varnost (Global Maritime Distress and Safety System - GMDSS) je WRC-23 sprejela regulativne ukrepe, vključno z izvajanjem sistemov e-navigacije za izboljšanje komunikacije v sili in varnosti na morju.

Konferenca je začasno priznala sistem satelitskih komunikacijskih storitev BeiDou za uporabo v sistemu GMDSS, če bo uspešno zaključeno usklajevanje z obstoječimi omrežji in odpravljene motnje.

Na konferenci WRC-23 je bilo na splošno sprejetih 43 novih resolucij, spremenjenih 56 obstoječih in razveljavljenih 33 resolucij. Drugi ključni rezultati WRC-23 vključujejo:

* dodelitev dodatnih frekvenc za storitve pasivnih satelitov za raziskovanje Zemlje, da bi omogočili napredne meritve ledenega oblaka za boljše napovedovanje vremena in spremljanje podnebja;
* dodelitev novih frekvenc letalski industriji za letalske mobilne satelitske storitve (117,975-137 MHz). Nova storitev bo izboljšala dvosmerno komunikacijo prek satelitskih sistemov, ki niso GSO, za pilote in kontrolorje zračnega prometa povsod, zlasti nad oceani in oddaljenimi območji;
* dodelitev pasov 15,41-15,7 GHz in 22-22,2 GHz v regiji 1 in nekaterih državah regije 3 Pravilnika o radiokomunikacijah za letalske mobilne storitve za letalske aplikacije, ki niso povezane z varnostjo. To bo letalom, helikopterjem in brezpilotnim letalom omogočilo, da nosijo zapleteno letalsko digitalno opremo za namene, kot so nadzor, spremljanje, kartiranje in snemanje, ter imajo zmogljivost prenosa velikih količin podatkov iz teh aplikacij z uporabo širokopasovnih radijskih povezav;
* sprejetje regulativnih ukrepov za zagotavljanje medsatelitskih povezav, kar bo omogočilo, da bodo podatki na voljo skoraj v realnem času ter bo povečalo razpoložljivost in vrednost podatkov o instrumentih za aplikacije z majhno zakasnitvijo, kot sta napovedovanje vremena in zmanjševanje tveganja nesreč;
* potrditev odločitve Mednarodnega urada za uteži in mere (BIPM), da do leta 2035 sprejme koordinirani univerzalni čas (UTC) kot dejanski časovni standard, z možnostjo podaljšanja roka do leta 2040 v primerih, ko obstoječe opreme ni mogoče zamenjati prej;
* priznanje pomena opazovanja vesoljskega vremena v novi resoluciji in novem členu v Pravilniku o radiokomunikacijah za priznanje delovanja senzorjev za vesoljsko vreme kot dela meteorološke pomoči za opazovanje pojavov vesoljskega vremena, vključno s sončnimi izbruhi, sončnim sevanjem in geomagnetnimi nevihtami, ki lahko motijo radiokomunikacijske storitve, vključno s sateliti, storitvami mobilne telefonije in navigacijskimi sistemi;
* odobritev priporočila Odbora za radijske predpise, ki 41 državam omogoča pridobitev novih in uporabnih orbitalnih virov za satelitsko radiodifuzijo. Države v zadnjih letih niso mogle uporabljati dodeljenih orbitalnih slotov zaradi dejavnikov, kot so pomanjkanje koordinacije in motnje drugih satelitskih omrežij. Cilj odločitve je omogočiti državam, da uvedejo subregionalne satelitske sisteme.

WRC-23 je potrdila tudi točke dnevnega reda naslednje svetovne konference o radiokomunikacijah (WRC-27) in začasni dnevni red WRC-31.

II.

Pri svojih odločitvah je Republika Slovenija zasledovala naslednje glavne strateške cilje vlade:

1. ščitenje naših satelitov,
2. dostop do širokopasovnih mobilnih storitev vsem državljanom v čim krajšem možnem času s čim manjšimi stroški,
3. varnost državljanov in
4. vzpodbujanje razvoja novih tehnologij.

1. Glede prvega strateškega cilja – ščitenje naših satelitov: cilj je dosežen in presežen.

* Republika Slovenija je v okviru točke dnevnega reda AI7E v dodatku 30B (Plan za FSS v pasovih 4 500-4 800 MHz, 6 725-7 025 MHz, 10.70-10.95 GHz, 11.20-11.45 GHz in 12.75-13.25 GHz) namesto razporeditve (ang. allotment) XYU00000 43.04E dobila svojo razporeditev SVN00000, 43.04E.
* Poleg tega je Republika Slovenija sprožila postopek, da se za satelit TRISAT, ki je bil vpisan v Master Register s številko 119500059 (BR IFIC 2935/08.12.2020 PART II-S), za skupini snopov 119642016 in 119642023 umakne oznaka RR4.4, saj je satelit šel skozi predpisani postopek koordinacije za male satelite.
* Glede točke dnevnega reda 9.1.B: »pregled razporeditve amaterske storitve in amaterske satelitske storitve v frekvenčnem pasu 1 240 – 1 300 MHz, da se ugotovi, ali so potrebni dodatni ukrepi za zagotovitev zaščite radionavigacijske satelitske storitve (vesolje - Zemlja), ki deluje v istem pasu v skladu z Resolucijo 774 (WRC 19)«, pa je pomembno zaščititi evropski radionavigacijski satelitski sistem Galileo. Republika Slovenija podpira mnenje Skupine za politiko radijskega spektra (v nadaljevanju: RSPG; RSPG je svetovalna skupina na visokem nivoju, ki pomaga Evropski komisiji pri pripravi stališč, ki bodo zastopana v imenu EU v mednarodnih organizacijah v zadevah radijskega spektra), ki priporoča, da bi morala EU podpreti vzpostavitev tehničnih pogojev za sekundarno amatersko storitev, ki zagotavljajo ustrezno zaščito radionavigacijske satelitske storitve, vključno z različnimi sprejemniki storitev Galileo (HAS, CAS in PRS), v frekvenčnem pasu 1 260-1. 300 MHz v priporočilu ITU-R, ki bi ga morale uporabljati vse države članice ITU za zagotavljanje zaščite GNSS. Glede te točke je Republika Slovenija zavezana s sklepom Sveta EU. Cilj EU in Republike Slovenije je bil dosežen skozi novo opombo 5.A91B, ki pravi, da morajo administracije, ki uporabljajo pas 1 240 – 1 300 MHz za amaterske storitve in amaterske satelitske storitve zagotoviti, da te storitve skladno z opombo številka 5.29, ki se sklicuje na zadnjo verzijo priporočila ITU-R M.2164, ne povzročajo škodljivih motenj sprejemnikom radionavigacijskih satelitskih storitvev (vesolje - Zemlja), kamor sodi tudi Galileo (HAS, CAS in PRS). Administracija, ki dovoli uporabo za amaterske storitve in amaterske satelitske storitve, mora v primeru škodljivih motenj takoj ukrepati in zagotoviti, da se motnje čim hitreje odpravijo.

2. Glede drugega strateškega cilja - čim hitrejše uvajanje širokopasovnih mobilnih komunikacij: cilj je dosežen, za Republiko Slovenijo zelo ugoden izid konference.

* V zvezi s točko 1.2 o določitvi dodatnih pasov za mobilne zveze/IMT za pas 6425–7125 MHz podpiramo mnenje RSPG, ki priporoča, da bi moralo biti skupno stališče EU, da na WRC-23 podpre identifikacijo pasu za IMT v celotnem ali delu pasu 6425-7125 MHz, medtem ko ne zagovarja proaktivne podpore pred konferenco. Podpora IMT naj bo v primeru, da so izpolnjeni naslednji pogoji: da je zagotovljena zaščita obstoječih storitev in aplikacij v pasu 6425–7125 MHz z ustreznimi določbami Pravilnika o radiokomunikacijah, da so pogajanja pod 10. točko dnevnega reda v zvezi z možnimi novimi pasovi za IMT med 7 in 30 GHz uspešna in ohranjajo interese EU.
* Cilj EU in Republike Slovenije je bil dosežen. Celotni pas 6425-7125 MHz je bil identificiran za IMT v Regiji 1 in 7025 – 7125 MHz v Regiji 3 skladno z novo opombo 5.6A12. Opomba omogoča uporabo tudi za WAS/RLAN skladno z resolucijo [COM4/7]. Navedena resolucija zagotavlja zaščito obstoječih storitev in aplikacij v pasu 6425–7125 MHz. Poleg tega je bila sprejeta točka 1.19 za WRC-27: »Študije možne alokacije pasivnega EESS v pasovih 4,4-4,4 GHz in 8,4-8,5 GHz v skladu z Resolucijo [COM4/8]. Pri točki 10 dnevnega reda v zvezi z možnimi novimi pasovi za IMT med 7 in 30 GHz, so bila pogajanja uspešna in ohranjajo interese EU.
* Za pas 3300 – 3400 MHz je bila za Regijo 1 ni bilo drugih sprememb kot, da so bile v opombi 5.429A in 5.429B za Regijo 1 dodane države, ki ne mejijo na države EU/CEPT.
* Za pas 10 – 10,5 GHz je bila dodana opomba, ki omogoča uporabo IMT latinsko ameriškim državam pod pogojem, da sklenejo sporazum z ZDA po členu 9.21 RR. Za Regijo 1 ni bilo sprememb.
* V zvezi s točko 1.5 glede revizije alokacije v pasu 470-694 MHz v Regiji 1 skladno z resolucijo 235 iz WRC-15: skladno z mnenjem RSPG podpiramo kompromisno rešitev, ki bo v skladu z Izvedbenim sklepom (EU) 2017/899 ščitila radiodifuzijo in uporabo za PMSE vsaj do konca leta 2030 in podpira sekundarno dodelitev za mobilne storitve, razen za zrakoplovne mobilne, skupaj s točko dnevnega reda za WRC-31, ki bi preučila možno nadgradnjo sekundarne mobilne dodelitve v ko-primarno. Če bi se v postopku sprejemanja sklepa Sveta EU to stališče še spremenilo in bi omogočilo ko-primarno dodelitev za mobilne storitve, razen za zrakoplovne mobilne, ki bi lahko začela veljati pozneje (npr. 31. 12. 2030), bi Republika Slovenija temu sledila, saj bi to omogočilo uporabo tehnologije 5G (za radiodifuzijo ali mobilne storitve) v pasu 470 – 694 MHz po letu 2030 ali 2031 oziroma, ko bo Republika Italija prešla na 5G radiodifuzijo. Glede obeh točk je Republika Slovenija zavezana s sklepom Sveta EU. Cilj EU je bil dosežen. Celotni frekvenčni pas 470-694 MHz v Regiji 1 je namenjen za radiodifuzijo in za države CEPT, kamor sodi tudi Republika Slovenija, za mobilno na sekundarni osnovi skladno z opombo 5.15A. To pomeni, da mora uporaba za mobilne storitve ščititi radiodifuzijo in ji ne sme povzročati neželenih motenj. Še vedno velja sporazum Ženeva 2006. Točka 1.14 za svetovno radijsko konferenco WRC-31 predvideva pregled uporabe spektra 470-694 MHz v Regiji 1 in možno primarno alokacijo ali IMT identifikacijo.
* V interesu Republike Slovenije je tudi podpora točki 1.3 v delu, ki podpira identifikacijo pasu 3600–3800 MHz v Regiji 2 za IMT in točki 1.3, ki podpira ko-primarno alokacije pasu 3600–3800 MHz za mobilne storitve v Regiji 1. To je prioritetni 5G pas in globalna harmonizacija bo pocenila radijsko opremo. Cilj EU in Republike Slovenije je bil v celoti dosežen. V Regiji 1 je bila sprejeta ko-primarna alokacija pasu 3600–3800 MHz za mobilne storitve pod pogoji iz opombe 5.A13A.
* Podpiramo točko 1.4, ki prinaša možnost uporabe baznih postaj na visokoletečih ploščadnih platformah HIBS v IMT pasovih pod 2700 MHz (to so 700 MHz, 800 MHz, 900 MHz, 1,8 GHz, 2 GHz in 2,6 GHz), kar bi lahko omogočilo mobilnim operaterjem pokrivanje težko dostopnih območij (npr. Kočevski rog, Triglavski narodni park). Cilj EU in Republike Slovenije je bil v celoti dosežen.
* Točka 10 – nove točke dnevnega reda za WRC-23:- podpiramo vključitev točke dnevnega reda za WRC-27, ki bi omogočila dodatni spekter za IMT v pasovih med 7 in 30 MHz, seveda pod pogojem iz mnenja RSPG, da to ne bi ogrozilo storitev, pomembnih za skupno satelitsko ter varnostno in obrambno politiko (CSDP), torej, da se v CEPT izogiba pasovom, namenjenim za državno uporabo in storitvam satelitskega raziskovanja zemlje ter radioastronomije.
* Pogajanja so bila zelo trda. NATO in EU sta ocenila, da glede na okoliščine, ko imajo države izven CEPT veliko pomanjkanje spektra za 6G, študije pasov za Regijo 1 ne predstavljajo grožnje za nadaljnjo uporabo storitev, pomembnih za skupno varnost in obrambno politiko ali vesoljsko politiko Unije. Za prizemni IMT se bo študiralo naslednje pasove:
  + 4 400-4 800 MHz, ali del pasu v Regijah 1 in 3;
  + 7 125-8 400 MHz, ali del pasu v Regijah 2 in 3;
  + 7 125-7 250 MHz in 7 750-8 400, ali del pasu v Regiji 1;
  + 14.8-15.35 GHz globalno.
* Pomembno je, da bodo študije proučile tudi regulatorne pogoje za zaščito delujočih postaj v mednarodnih vodah in zračnem prostoru, ki ne morejo biti vpisane v Master Register, kar olajša uporabo pasu 4 400-4 800 MHz v državah izven CEPT in bistveno zmanjša vpliv na obrambno politiko EU.
* Pomembno je izvzetje pasu 8400 – 8500 MHz v Regiji 1, kar bo omogočilo pozitiven izid za točko dnevnega reda 1.19 za WRC-27 za dodatne dodelitve za meritve temperature morske površine „SST“ skozi novo alokacijo za pasivni EESS v pasovih 4,4-4,4 GHz in 8,4-8,5 GHz. Druga pomemben dosežek je izvzetje pasu 7 250-7 750 MHz, ki je izredno pomemben za obrambno politiko, Republika Slovenija pa ima v tem pasu (zgornji 7 GHz) tudi veliko število P-P linkov različnih deležnikov.
* Glede zaščite radioastronomije je pomembno, da niso bile sprejete študije v pasu 10 – 10,5 GHz, katere so predlagale ostale regionalne skupine.

3. Glede tretjega strateškega cilja – varnost državljanov: cilj je bil dosežen.

- točke 1.7 do 1.11, ki prinašajo večjo varnost v ladijskem in letalskem prometu:

* Glede točke 1.7 - Nova razporeditev letalskih mobilnih satelitskih storitev v frekvenčnem pasu 117,975-137 MHz – je bila dodeljena nova alokacija za letalske mobilne satelitske storitve v frekvenčnem pasu 117,975-137 MHz skladno z opombo 5.A17.
* Glede točke 1.8 - Možni regulatorni ukrepi za prilagoditev uporabe brezpilotnih zrakoplovov brez tovora – brez sprememb, ukinitev resolucije 171. Uporaba brezpilotnih zrakoplovov brez tovora je še vedno mogoča skladno z Resolucijo 155 in opombo 5.484B.
* Glede točke 1.9 - Regulatorni ukrepi v obstoječih HF pasovih, dodeljenih letalski mobilni (R) storitvi ter zagotoviti soobstoj trenutnih VF sistemov – so bile sprejete predlagane spremembe dodatka 27.
* Glede točke 1.10 - Potrebe po spektru in regulatorne določbe za uvedbo in nove dodelitve spektra za letalsko mobilno storitev – je bila spremenjena Resolucija 673 o pomenu radiokomunikacijskih aplikacij za opazovanje Zemlje, ki poziva administracije, da ščitijo spekter za te storitve.
* Glede točke 1.11 - Regulatorni ukrepi za posodobitev GMDSS sistema:

• nove frekvence za sistem NAVDAT: 495-505 kHz pod pogoji iz opombe 5.A111,

• nove frekvence 2 174.5 kHz, 4 177.5 kHz, 6 268 kHz, 8 376.5 kHz, 12 520 kHz in 16 695 kHz za sistem za avtomatsko povezovanje (ACS) skladno z opombo 5.110 in frekvence za ACS 174.5 kHz, 4 177.5 kHz, 6 268 kHz, 8 376.5 kHz, 12 520 kHz in 16 695 kHz skladno z opombo 5.110,

• nove globalne mednarodne frekvence 4 210 kHz, 6 314 kHz, 8 416.5 kHz, 12 579 kHz, 16 806.5 kHz, 19 680.5 kHz, 22 376 kHz in 26 100.5 kHz za MSI in frekvence za MSI 4 210 kHz, 6 314 kHz, 8 416.5 kHz, 12 579 kHz, 16 806.5 kHz, 19 680.5 kHz, 22 376 kHz in 26 100.5 kHz skladno z opombo 5.132

• nove MSI frekvence 6 337.5 kHz, 8 443 kHz, 12 663.5 kHz, 16 909.5 kHz in 22 450.5 kHz za sistem NAVDAT skladno z opombo 5.B111

• nova alokacija za pomorske mobilne storitve c pasu 26 100-26 175 kHz skladno z opombo 5.132

• nove frekvence 161.9625-161.9875 MHz in 162.0125-162.0375 MHz za MSS AIS, AIS-SART in EPIRB-AIS skladno z opombo 5.228C

• nova primarna pomorska mobilna satelitska storitev v pasovih 1 614.4225-1 618.725 MHz ali 1 616.3-1 620.38 MHz (Zemlja-vesolje) in 2 483.59-2 499.91 MHz (vesolje-Zemlja). Če se uporabljajo za GMDSS, je uporaba omejena na GSO omrežja iz Resolucije COM4/5 (WRC-23) in njihove zemeljske postaje locirane med 75°E do 135°E in od 10°N do 55°N. Velja resolucija COM4/5 (WRC-23).

• Člen 19.11 5) vsi signali za EPIRBs v pasu 406-406.1 MHz morajo imeti identifikacijski signal.

• Člen 31.7 2) Oprema za oddajanje signalov za določanje lokacije s postaj reševalnih plovil mora delovati v frekvenčnem pasu 9 200-9 500 MHz ali na 161.975 MHz (AIS 1 dodatka 18) in 162.025 MHz (AIS 2 dodatka 18). (WRC-23) .

• Sprememba tabele 47-1 (WRC-23) Zahteve za radioelektronska in operaterska potrdila 47. člen poglavje III − Pogoji za izdajo potrdil

• Sprememba členov 51.39 - 51.44, ki se nanašajo na ladijske postaje, ki uporabljajo ozkopasovno neposredno tiskalno telegrafijo

• Členi za uporabo frekvenc za sistem avtomatske povezave

• Členi za uporabo frekvenc za prenos podatkov

• Členi za samodejni povezovalni sistem

• Ustrezne spremembe dodatka 14 in 15

• Resolucije 18, 349, COM4/1, COM4/5.

4. Glede četrtega strateškega cilja - vzpodbujanje razvoja novih tehnologij in vzdrževanje jasnega regulatornega okolja: cilj je dosežen.

* Glede točke 1.6. - proučiti določbe za omogočanje radiokomunikacij za suborbitalna plovila, je bilo ugotovljeno, da je obravnava preuranjena, ker ni bilo enotnega pogleda udeležencev, kaj so suborbitalna vozila, oziroma je bilo ocenjeno, da se lahko za različne vrste uporabljajo obstoječe določbe pravilnika za radiokomunikacije.
* Sprejeta je bila točka 1.12 - nova sekundarna dodelitev (aktivni) storitvi satelitskega raziskovanja Zemlje za vesoljske radarske sondirne naprave v frekvenčnem pasu okoli 45 MHz, ob upoštevanju zaščite obstoječih storitev skladno z opombo 5.A112 in resolucijo COM5/6.
* Sprejeta je bila točka 1.14 - Pregled frekvenčnega pasu 231.5-252 GHz ter razmisliti o morebitni prilagoditvi obstoječih frekvenc ali o možnosti novi dodelitvi za namen raziskovanja Zemlje (pasivno) – nova dodelitev v pasovih: 235-238 GHz (kjer ne sme zahtevati zaščite in motiti fiksne in mobilne storitve), 239.2-242.2 GHz in 244.2-247.2 GHz (primarno).
* Glede točke 7 – spremembe Pravilnika o radiokomunikacijah z namenom olajšanja racionalne, učinkovite in varčne uporabe radijskih frekvenc in vseh povezanih orbit, vključno z geostacionarno satelitsko orbito, so bili sprejeti vsi predlogi iz točke 7: 7.A, 7.B, 7.C, 7.D.1, 7.D.2, 7.D.3, 7.E, 7.F, 7.G, 7.H, 7.I, 7.J, 7.K.

III.

Predvidene točke dnevnega reda naslednjih dveh Svetovnih radijskih konferenc leta 2027 in 2031, kjer bo poudarek na študijah in meddržavnih dogovarjanjih v za Republiko Slovenijo pomembnih organizacijah CEPT, EU, NATO in ITU-R.

Sprejete točke dnevnega reda za WRC-27:

1.1 upoštevati tehnične in operativne pogoje za uporabo frekvenčnih pasov 47,2–50,2 GHz in 50,4–51,4 GHz (Zemlja–vesolje) ali njihovih delov, za letalske in pomorske zemeljske postaje v gibanju (ESIM), ki komunicirajo z vesoljskimi postajami v fiksni satelitski storitvi, in po potrebi razviti regulatorne ukrepe za olajšanje uporabe frekvenčnih pasov 47,2–50,2 GHz in 50,4–51,4 GHz (Zemlja–vesolje) ali njihovih delov, letalskim in pomorskim zemeljskim postajam v gibanju, ki komunicirajo z geostacionarnimi vesoljskimi postajami in ne-geostacionarnimi vesoljskimi postajami v fiksni satelitski storitvi, v skladu z Resolucijo 176 (Rev.WRC-23);

1.2 razmisliti o morebitnih spremembah pogojev souporabe v frekvenčnem pasu 13,75–14 GHz za možnost uporabe zemeljskih postaj z manjšimi velikostmi anten za fiksno satelitsko storitev navzgornja povezava, v skladu z Resolucijo [COM6/1] (WRC-23);

1.3 razmisliti o študijah uporabe frekvenčnega pasu 51,4–52,4 GHz za povezovalne zemeljske postaje (ang. gateway earth stations), ki povezujejo sisteme v negeostacionarni satelitski orbiti v fiksni satelitski storitvi (Zemlja-vesolje), v skladu z Resolucijo [COM6/3] (WRC-23);

1.4 razmisliti o morebitni novi primarni dodelitvi za fiksno satelitsko storitev (vesolje-Zemlja) v frekvenčnem pasu 17,3–17,7 GHz in morebitni novi primarni dodelitvi za radiodifuzno satelitsko storitev (vesolje-Zemlja) v frekvenčnem pasu 17,3–17,8 GHz v Regiji 3, in hkrati zagotoviti zaščito obstoječih primarnih dodelitev v istem in sosednjih frekvenčnih pasovih ter razmisliti o enakovrednih omejitvah gostote pretoka moči, ki se uporabljajo v Regijah 1 in 3 za negeostacionarne satelitske sisteme v fiksni satelitski storitvi (vesolje-Zemlja) v frekvenčnem pasu 17,3 17,7 GHz, v skladu z Resolucijo [COM6/24] (WRC-23);

1.5 preučiti regulatorne ukrepe in njihovo izvedljivost za omejitev nepooblaščenega delovanja zemeljskih postaj v negeostacionarni satelitski orbiti v fiksnih satelitskih in mobilnih satelitskih storitvah ter s tem povezanimi vprašanji v zvezi z območjem pokrivanja s storitvami satelitov v negeostacionarni satelitski orbiti za sisteme v fiksni satelitski in mobilni satelitski storitvi, v skladu z Resolucijo [COM6/6] (WRC-23);

1.6 razmisliti o tehničnih in regulatornih ukrepih za satelitska omrežja/sisteme fiksnih satelitskih storitev v frekvenčnih pasovih 37,5–42,5 GHz (vesolje–Zemlja), 42,5–43,5 GHz (Zemlja– vesolje), 47,2–50,2 GHz (Zemlja-vesolje) in 50,4–51,4 GHz (Zemlja-vesolje) in za pravičen dostop do teh frekvenčnih pasov, v skladu z Resolucijo [COM6/7] (WRC-23);

1.7 razmisliti o študijah o souporabi in združljivosti z obstoječimi primarnimi storitvami, ki delujejo v frekvenčnih pasovih 4 400–4 800 MHz, 7 125–8 400 MHz in 14,8–15,35 GHz in sosednjih frekvenčnih pasovih, ter razviti tehnične pogoje za uporabo mednarodnih mobilnih telekomunikacij (IMT) v navedenih pasovih ali delih pasov, v skladu z Resolucijo [COM6/26] (WRC-23). ITU vabi na svetovno konferenco o radiokomunikacijah leta 2027, da na podlagi rezultatov študij razmisli o identifikaciji frekvenčnih pasov:

* 4 400–4 800 MHz ali njihovi deli v Regiji 1 in Regiji 3;
* 7 125–8 400 MHz ali njegov del v Regiji 2 in Regiji 3;
* 7 125–7 250 MHz in 7 750–8 400 ali njun del v Regiji 1;
* 14,8–15,35 GHz, za prizemno komponento IMT;

1.8 razmisliti o morebitnih dodelitvah dodatnega spektra radiolokacijski storitvi na primarni osnovi v frekvenčnem območju 231,5–275 GHz in o morebitnih novih identifikacijah za aplikacije radiolokacijskih storitev v frekvenčnih pasovih znotraj frekvenčnega območja 275–700 GHz za sisteme za slikanje z milimetričnimi in submilimetričnimi valovi, v skladu z Resolucijo 663 (Rev. WRC-23);

1.9 razmisliti o ustreznih regulatornih ukrepih, da bi lahko modernizirali visokofrekvenčne letalske mobilne storitve (OR) in posodobitev Dodatka 26 k Pravilniku o radiokomunikacijah (RR), v skladu z Resolucijo [COM6/2] (WRC-23);

1.10 razmisliti o določitvi omejitve dovoljene gostote pretoka moči in možnih enakovrednih omejitev za izotropno sevano moč in vključitev v člen 21 Pravilnika o radiokomunikacijah (RR) za fiksne satelitske, mobilne satelitske in radiodifuzne satelitske storitve z namenom zaščite fiksnih in mobilnih storitev v frekvenčnih pasovih 71–76 GHz in 81–86 GHz, v skladu z Resolucijo 775 (Rev.WRC-23);

1.11 obravnava tehničnih in operativnih vprašanj ter regulatornih določb za vesoljske povezave med negeostacionarnimi in geostacionarnimi sateliti v frekvenčnih pasovih 1 518–1 544 MHz, 1 545–1 559 MHz, 1 610–1 645,5 MHz, 1 646,5–1 660 MHz, 1 670–1 675 MHz in 2 483,5–2 500 MHz, ki so dodeljeni mobilni satelitski storitvi, v skladu z Resolucijo 249 (Rev. WRC-23);

1.12 na podlagi rezultatov študij preučiti možne dodelitve za mobilne satelitske storitve potrebne za prihodnji razvoj negeostacionarnih mobilnih satelitskih sistemov z nizko hitrostjo prenosa podatkov in ustrezne možne regulatorne ukrepe v frekvenčnih pasovih 1 427–1 432 MHz (vesolje–Zemlja), 1 645,5–1 646,5 MHz (vesolje–Zemlja) in (Zemlja-vesolje), 1 880-1 920 MHz (vesolje-Zemlja) in (Zemlja-vesolje) ter 2 010-2 025 MHz (vesolje-Zemlja) in (Zemlja- vesolje), , v skladu z Resolucijo [COM6/8] (WRC-23);

1.13 razmisliti o morebitnih novih dodelitvah frekvenc za mobilne satelitske storitve za neposredno povezljivost med vesoljskimi postajami in uporabniško opremo IMT za zagotavljanje dopolnilnega pokrivanja prizemnega IMT omrežja, v skladu z Resolucijo [COM6/9] (WRC-23) ;

1.14 razmisliti o morebitnih dodatnih dodelitvah za mobilno satelitsko storitev v skladu z Resolucijo [COM6/10] (WRC-23);

1.15 razmisliti o študijah o zadevah, povezanih s frekvenco, vključno z morebitnimi novimi ali spremenjenimi dodelitvami storitev vesoljskih raziskav (vesolje-vesolje), za prihodnji razvoj komunikacij na lunini površini ter med lunino orbito in lunino površino, v skladu z Resolucijo [ COM6/4] (WRC-23);

1.16 razmisliti o študijah o tehničnih in regulatornih določb, potrebnih za zaščito radioastronomije, ki deluje v posebnih radijskih tihih območjih in v frekvenčnih pasovih, dodeljenih radioastronomski storitvi na primarni osnovi globalno, pred agregiranimi radiofrekvenčnimi motnjami, ki jih povzročajo ne-geostacionarni satelitski orbitalni sistemi, v skladu z Resolucijo [COM6/11] (WRC-23);

1.17 ob upoštevanju rezultatov študij preučiti regulatorne določbe za vesoljske vremenske senzorje, ki se uporabljajo samo za sprejem signalov, in njihovo zaščito v Pravilniku o radiokomunikacijah (RR), v skladu z Resolucijo [COM6/12] (WRC-23);

1.18 na podlagi rezultatov študij sektorja za radiokomunikacije ITU razmisli o možnih regulatornih ukrepih v zvezi z zaščito storitve satelitskega raziskovanja Zemlje (pasivno) in radioastronomske storitve v določenih frekvenčnih pasovih nad 76 GHz pred neželenimi sevanji aktivnih storitev, v skladu z Resolucijo [COM6/5] (WRC-23);

1.19 študije o možnih razporeditvah za storitev satelitskega raziskovanja Zemlje (pasivno) v pasovih 4 200–4 400 MHz in 8 400–8 500 MHz [COM4/8] (WRC-23).

Sprejete točke dnevnega reda za WRC-31:

2.1 preučiti morebitne nove dodelitve fiksnim, mobilnim, radiolokacijskim, amaterskim, amaterskim satelitskim, radioastronomskim storitvam, storitvam satelitskega raziskovanja Zemlje (pasivno in aktivno) in storitvam vesoljskih raziskav (pasivno) v frekvenčnem območju 275–325 GHz v tabeli razporeditev frekvenc Pravilnika o radiokomunikacijah (RR) s posledično posodobitvijo opomb št. 5.149, 5.340, 5.564A in 5.565 v skladu z Resolucijo [COM6/13] (WRC-23);

2.2 preučiti možne frekvenčne pasove za nežarkovni in žarkovni brezžični (non-beam and beam) prenos energije WPT, da bi se izognili škodljivim motnjam, ki jih povzroča brezžični prenos energije radiokomunikacijskim storitvam, v skladu z Resolucijo [COM6/14] (WRC- 23)];

2.3 razmisliti o uporabi letalskih in pomorskih zemeljskih postaj v gibanju (ESIM), ki komunicirajo z negeostacionarnimi vesoljskimi postajami v fiksni satelitski storitvi (Zemlja- vesolje) v frekvenčnem pasu 12,75–13,25 GHz, v skladu z Resolucijo [COM6/15]. (WRC-23);

2.4 na podlagi rezultatov študij sektorja za radiokomunikacije ITU razmisliti o podpori za dodelitev medsatelitskih storitev v frekvenčnih pasovih 3 700–4 200 MHz in 5 925–6 425 MHz ter s tem povezanih regulatornih določbah, da se omogočijo povezave med ne- sateliti v geostacionarni orbiti in sateliti v geostacionarni orbiti v skladu z Resolucijo [COM6/16] (WRC-23);

2.5 razmisliti o možni primarni dodelitvi v frekvenčnih pasovih 694–960 MHz ali njihovih delih v Regiji 1, 890–942 MHz ali njihovih delih v Regiji 2 in 3 400–3 700 MHz ali delih od tega v Regiji 3 za letalsko mobilno uporabo v prizemnih omrežjih mednarodnih mobilnih telekomunikacij (IMT), za uporabo IMT uporabniške opreme za aplikacije, ki niso določene kot varnostne aplikacije, in sicer v skladu z Resolucijo 251 (Rev. WRC-23);

2.6 razmisliti o identifikaciji frekvenčnih pasov 102–109,5 GHz, 151,5–164 GHz, 167–174,8 GHz, 209–226 GHz in 252–275 GHz za mednarodne mobilne telekomunikacije (IMT) v skladu z Resolucijo [COM6/17] ( WRC-23);

2.7 razmisliti o izboljšanju uporabe VHF pomorskih radijskih komunikacij v skladu z Resolucijo 363 (Rev. WRC-23);

2.8 razmisliti o izboljšanju uporabe in kanalskih rastrih za pomorske radijske komunikacije v MF in HF pasovih, vključno z morebitnimi revizijami člena 52 in dodatka 17, v skladu z Resolucijo [COM6/18] (WRC-23);

2.9 preučiti možne dodelitve radionavigacijski satelitski storitvi (vesolje-Zemlja) v frekvenčnih pasovih 5 030-5 150 MHz in 5 150-5 250 MHz ali njihovih delih v skladu z Resolucijo [COM6/19] (WRC-23);

2.10 razmisliti o morebitni novi primarni dodelitvi za storitev satelitskega raziskovanja Zemlje (Zemlja-vesolje) v frekvenčnem pasu 22,55–23,15 GHz v skladu z Resolucijo 664 (Rev. WRC-23);

2.11 razmisliti o morebitni nadgradnji sekundarne dodelitve v primarno za storitev satelitskega raziskovanja Zemlje (vesolje-Zemlja) v frekvenčnem pasu 37,5–40,5 GHz ali morebitnih novih dodelitvah frekvenc na primarni osnovi globalno za storitev satelitskega raziskovanja Zemlje (vesolje-Zemlja) v določenih frekvenčnih pasovih znotraj frekvenčnega območja 40,5–52,4 GHz, v skladu z Resolucijo [COM6/20] (WRC-23);

2.12 razmisliti o morebitnih novih dodelitvah v storitvi satelitskega raziskovanja Zemlje (aktivno) v frekvenčnih pasovih 3 000–3 100 MHz in 3 300–3 400 MHz na sekundarni osnovi v skladu z Resolucijo [COM6/21] (WRC-23);

2.13 študije o soobstoju vesoljskih radarjev s sintetično aperturo, ki delujejo v storitvi satelitskega raziskovanja Zemlje (aktivno) in storitvi radiodeterminacije v frekvenčnem pasu 9 200–10 400 MHz, če je potrebno določiti regulatorne ukrepe, v skladu z Resolucijo [COM6/ 22] (WRC-23);

2.14 pregled uporabe spektra frekvenčnega pasu 470–694 MHz ali njegovih delov za nekatere države v Regiji 1 v skladu z Resolucijo 235 (Rev. WRC-23).